Na temelju članka 98. stavka 1. Zakona o komunalnom gospodarstvu ( " Narodne novine" br. 68/18, 110/18, 32/20 i 145/24) i članka 34. Statuta Općine Kistanje  ("Službeni vjesnik Šibensko-kninske županije "broj 3/21 i Službeni glasnik Općine broj 02/25) , Općinsko vijeće Općine Kistanje  na  . sjednici, održanoj dana studenog  2025g.  donosi

**ODLUKU**
**o vrijednosti boda komunalne naknade**

**Članak 1.**

Ovom odlukom određuje se vrijednost boda komunalne naknade (B) na području Općine Kistanje.

**Članak 2.**

Vrijednost boda komunalne naknade određuje se u eurima po četvornome metru (m²) korisne površine stambenog prostora u prvoj zoni.

**Članak 3.**

Vrijednost boda komunalne naknade (B) određuje se u visini od 0,54 eura po četvornome metru (m²) godišnje.

**Članak 4.**

Od dana primjene ove Odluke prestaje važiti Odluka o vrijednosti boda za obračun komunalne naknade ( "Službeni vjesnik Šibensko-kninske županije" br. 15/18).

**Članak 5.**

Ova Odluka stupa na snagu osmog dana od dana objave u "Službenom glasniku Općine Kistanje", a primjenjuje se od 1. siječnja 2026. godine.

**KLASA:363-01/25-01/1****URBROJ:2182-16-01-25-1****Kistanje, 2025.g.**

**OPĆINSKO VIJEĆE  OPĆINE KISTANJE**

**PREDSJEDNIK OPĆINSKOG VIJEĆA**

**Jelena Lalić**

 OBRAZLOŽENJE

Odredbom članka 98. stavka 1. Zakona o komunalnom gospodarstvu (“Narodne novine”, broj 68/18, 110/18, 32/20 i 145/24) propisano je da predstavničko tijelo jedinice lokalne samouprave do kraja studenoga tekuće godine donosi odluku kojom određuje vrijednost boda komunalne naknade (B) koja se primjenjuje od 1. siječnja iduće godine.

 Stavkom 2. propisano je da se vrijednost boda komunalne naknade (B) određuje u eurima po četvornome metru (m²) korisne površine stambenog prostora u prvoj zoni jedinice lokalne samouprave. Stavkom 3. propisano je da je polazište za određivanje vrijednosti boda komunalne naknade (B) procjena troškova održavanja komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture.

Vrijednost boda komunalne naknade na području Općine Kistanje zadnji put je bila određena Odlukom o vrijednosti boda komunalne naknade ( "Službeni vjesnik Šibensko-kninske županije" br. 15/18) kada je bila određena u iznosu od 0,32 eura godišnje, a vrijednost boda iznosom se nije mijenjala od 2001.g.